ময়মনসিংহের নৃশংস ঘটনায় গ্রেফতার ৭! জানাল ইউনুস সরকার

ওয়েব ডেস্ক: বৃহস্পতিবার রাতে নৃশংসতার চরম সীমা পার করে বাংলাদেশের অশান্তি (Bangladesh Unrest)। এক হিন্দু যুবককে প্রথমে পিটিয়ে খুন (Hindu Man Brutally Murdered) করা হয়। পড়ে আধমরা অবস্থায় গলায় দড়ি দিয়ে প্রকাশ্য রাস্তায় গাছে ঝুলিয়ে আগুনে পুড়িয়ে ফেলা হয় ওই যুবকের দেহ। ধর্মীয় কটূক্তির অভিযোগে এমন ভয়ঙ্করভাবে হত্যা করা হয় দীপু চন্দ্র দাসকে। আর এবার এই ঘটনায় সাত জনকে গ্রেফতার করল বাংলাদেশের র‍্যাপিড অ্যাকশন ব্যাটালিয়ন।

শনিবার সকালে বাংলাদেশের অন্তর্বর্তী সরকারের (Interim Government) তরফে একটি বিজ্ঞপ্তি জারি করে এই গ্রেফতারির বিষয়ে জানানো হয়। সোশ্যাল মিডিয়ায় পোস্ট করে ইউনুস (Mohammed Yunus) সরকার জানায়, ময়মনসিংহের ভালুকায় সনাতন ধর্মাবলম্বী যুবক দিপু চন্দ্র দাসকে পিটিয়ে হত্যার ঘটনায় সাত ব্যক্তিকে সন্দেহভাজন হিসেবে গ্রেফতার করেছে র‍্যাপিড অ‍্যাকশন ব্যাটালিয়ন বা র‍্যাব।

আরও পড়ুন: আগুনে পুড়ে ছাই বাংলাদেশের অন্যতম সাংস্কৃতিক কেন্দ্র ছায়ানট

একই বিবৃতিতে গ্রেফতার হওয়া অভিযুক্তদের পরিচয়ও জানানো হয়। ইউনুস সরকারের দেওয়া তথ্য অনুযায়ী, এই নৃশংস ঘটনার জন্য গ্রেফতার করা হয়েছে মহম্মদ লিমন সরকার, মহম্মদ তারেক হোসেন, মহম্মদ মানিক মিয়া, এরশাদ আলি, নিজুম উদ্দিন, আলমগির হোসেন এবং মহম্মদ মিরাজ হোসেন আকন। বাংলাদেশ সরকারের বিবৃতিতে আরও জানানো হয় যে, র‍্যাব-১৪ বিভিন্ন স্থানে অভিযান চালিয়ে সন্দেহভাজনদের গ্রেফতার করেছে।

প্রসঙ্গত, দুষ্কৃতীদের গুলিতে আহত হওয়া ইনকিলাব মঞ্চের মুখপাত্র শরিফ ওসমান হাদি (Sharif Osman Hadi) বৃহস্পতিবার সিঙ্গাপুরের হাসপাতালে মারা যান। তার পর থেকেই উত্তপ্ত হয়ে ওঠে বাংলাদেশ। প্রথমে শেখ মুজিবুর রহমানের বাড়িতে বুলডোজার চালানো হয়, পড়ে হামলা চালানো হয় সংবাদমাধ্যমের অফিসগুলিতেও। এর মাঝেই মাঝরাতে ঘটে এই নৃশংস ঘটনা।